**projektas**

**reg. Nr. T-191**

**2.11. darbotvarkės klausimas**

**Pasvalio rajono savivaldybės taryba**

**Sprendimas**

**DĖl Pasvalio rajono savivaldybės TurTO, Perduoto pagal patikėjimo sutartis, Priėmimo iš uždarosios akcinės bendrovės „pasvalio autobusų parkas“**

2022 m. spalio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi ir atsižvelgdama į uždarosios akcinės bendrovės „Pasvalio autobusų parkas“ 2022 m. rugsėjo 22 d. raštą Nr. SD-90 „Dėl autobusų grąžinimo pagal Savivaldybės turto patikėjimo sutartis“, Pasvalio rajono savivaldybės taryba nusprendžia:

1. Priimti uždarosios akcinės bendrovės „Pasvalio autobusų parkas“ grąžinamą Pasvalio rajono savivaldybės turtą, perduotą Pasvalio rajono savivaldybės tarybos 2019 m. gegužės 30 d. sprendimo Nr. T1-93 „Dėl Savivaldybės turto perdavimo pagal turto patikėjimo sutartį UAB „Pasvalio autobusų parkas“ 1.2 papunkčiu ir 2020 m. gegužės 27 d. sprendimo Nr. T1-106 „Dėl Savivaldybės turto perdavimo pagal turto patikėjimo sutartį uždarajai akcinei bendrovei „Pasvalio autobusų parkas“ 1.2 papunkčiu.

2. Pakeisti:

2.1. Pasvalio rajono savivaldybės tarybos 2019 m. gegužės 30 d. sprendimą Nr. T1-93 „Dėl Savivaldybės turto perdavimo pagal turto patikėjimo sutartį UAB „Pasvalio autobusų parkas““ ir pripažinti netekusiu galios jo 1.2 papunktį;

2.2. Pasvalio rajono savivaldybės tarybos 2020 m. gegužės 27 d. sprendimą Nr. T1-106 „Dėl Savivaldybės turto perdavimo pagal turto patikėjimo sutartį uždarajai akcinei bendrovei „Pasvalio autobusų parkas““ ir pripažinti netekusiu galios jo 1.2 papunktį.

3. Įgalioti Pasvalio rajono savivaldybės administracijos direktorių pasirašyti:

3.1. susitarimą dėl Savivaldybės turto patikėjimo sutarties Nr. ASR-251, sudarytos 2019 m. birželio 3 d. su uždarąja akcine bendrove „Pasvalio autobusų parkas“, pakeitimo bei perdavimo ir priėmimo (grąžinimo) aktą pagal šio sprendimo 2.1 papunktį.

3.2. susitarimą dėl Savivaldybės turto patikėjimo sutarties Nr. ASR-214, sudarytos 2020 m. birželio 1 d. su uždarąja akcine bendrove „Pasvalio autobusų parkas“, pakeitimo bei perdavimo ir priėmimo (grąžinimo) aktą pagal šio sprendimo 2.2 papunktį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-09-29 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖl Pasvalio rajono savivaldybės TurTO, Perduoto pagal patikėjimo sutartis, Priėmimo iš uždarosios akcinės bendrovės „pasvalio autobusų parkas“**

2022-09-29

Pasvalys

**1. Sprendimo projekto rengimo pagrindas.**

Pasvalio rajono savivaldybės tarybos sprendimo projektas parengtas atsižvelgiant į uždarosios akcinės bendrovės „Pasvalio autobusų parkas“ 2022 m. rugsėjo 22 d. raštą Nr. SD-90 „Dėl autobusų grąžinimo pagal Savivaldybės turto panaudos sutartis“.

**2. Sprendimo projekto tikslai ir uždaviniai.**

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, kurioje nurodyta, kad savivaldybė kitiems, šio straipsnio 2 dalyje nenurodytiems, juridiniams asmenims savivaldybių turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti tik tais atvejais, kai šie juridiniai asmenys pagal įstatymus gali atlikti savivaldybių funkcijas, Pasvalio rajono savivaldybei (toliau – Savivaldybė) nuosavybės teise priklausantis turtas – 5 autobusai Pasvalio rajono savivaldybės tarybos 2019 m. gegužės 30 d. sprendimu Nr. T1-93 „Dėl Savivaldybės turto perdavimo pagal turto patikėjimo sutartį UAB „Pasvalio autobusų parkas“ ir 2020 m. gegužės 27 d. sprendimu Nr. T1-10 „Dėl Savivaldybės turto perdavimo pagal turto patikėjimo sutartį UAB „Pasvalio autobusų parkas“ buvo perduoti UAB „Pasvalio autobusų parkas“ pagal turto patikėjimo sutartis.

Aukščiau nurodytame UAB „Pasvalio autobusų parkas“ rašte nurodyta, kad Bendrovė nori grąžinti turto patikėtojui – Savivaldybės administracijai Savivaldybei nuosavybės teise priklausantį turtą – 2 autobusus, perduotus Bendrovei pagal 2019 m. birželio 3 d. Savivaldybės turto patikėjimo sutartį Nr. ASR-251 ir 2020 m. birželio 1 d. Savivaldybės turto patikėjimo sutartį Nr. ASR-214, kurie natūraliai visiškai nusidėvėjo ir tolimesnis jų remontas netikslingas.

Tuo tikslu parengtas šis sprendimo projektas dėl aukščiau minėtų sprendimų pakeitimo.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vyriausioji specialistė Virginija Antanavičienė.

Strateginio planavimo ir investicijų skyriaus

vyriausioji specialistė Virginija Antanavičienė